รัฐบาลไทย-ข่าวทำเนียบรัฐบาล-รมว.พม. ให้กำลังใจ พร้อมมอบทุนสนับสนุนคณะเยาวชนพิการไทย ก่อนร่วมแข่งขันความท้าทายทางเทคโนโลยีสารสนเทศระดับสากล 2561 ณ สาธารณรัฐอินเดีย
วันพุธที่ 7 พฤศจิกายน 2561
รมว.พม. ให้กําลังใจ พร้อมมอบทุนสนับสนุนคณะเยาวชนพิการไทย ก่อนร่วมแข่งขันความท้าทายทางเทคโนโลยีสารสนเทศระดับสากล 2561 ณ สาธารณรัฐอินเดีย
รมว.พม. ให้กําลังใจ พร้อมมอบทุนสนับสนุนคณะเยาวชนพิการไทย ก่อนร่วมแข่งขันความท้าทายทางเทคโนโลยีสารสนเทศระดับสากล 2561 ณ สาธารณรัฐอินเดีย
วันนี้ (7 พ.ย. 61) เวลา 13.30 น. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ให้คณะเยาวชนพิการไทย เข้าเยี่ยมคาราวะและให้โอวาทเพื่อเป็นการสร้างขวัญและกําลังใจ ก่อนการเดินทางไปเข้าร่วมแข่งขันความท้าทายทางเทคโนโลยีสารสนเทศระดับสากล ประจําปี 2561 "2018 Global IT Challenge for Youth with Disabilities”ระหว่างวันที่ 8 - 12 พฤศจิกายน 2561 ณ กรุงนิวเดลี สาธารณรัฐอินเดีย พร้อมมอบทุนสนับสนุนการเข้าร่วมแข่งขันแก่คณะเยาวชนพิการไทยดังกล่าว
พลเอก อนันตพรกล่าวว่า กระทรวงการพัฒนาสังคมและความมั่นคงของมนุษย์ (พม.) มีภารกิจสําคัญในการพัฒนาคุณภาพชีวิตให้กับทุกกลุ่มเป้าหมาย ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาสทางสังคม สําหรับกลุ่มคนพิการ ทางรัฐบาลได้ให้ความสําคัญในการส่งเสริมและพัฒนาศักยภาพคนพิการให้สามารถดํารงชีวิตประจําวันและมีส่วนร่วมในสังคม ได้เช่นเดียวกับประชาชนทั่วไป ด้วยการเข้าถึงและใช้ประโยชน์ได้จากสิทธิสวัสดิการ ตลอดจนสนับสนุนศักยภาพขององค์กร ด้านคนพิการ ทั้งนี้ เพื่อการพัฒนาคุณภาพชีวิตคนพิการอย่างยั่งยืนและมีส่วนร่วมในกิจกรรมทางสังคม อีกทั้งสร้าง ความภาคภูมิใจให้กับตนเอง ครอบครัว ชุมชน สังคม และประเทศชาติ กระทรวง พม. โดยกรมส่งเสริมและพัฒนาคุณภาพชีวิต คนพิการ (พก.) จึงได้จัดค่ายคัดเลือกเยาวชนพิการไทย อายุระหว่าง 13 - 21 ปี เพื่อเข้าเก็บตัวและเตรียมความพร้อมให้กับ คณะเยาวชนพิการไทย ในฐานะตัวแทนประเทศไทย ก่อนเดินทางไปเข้าร่วมการแข่งขันความท้าทายทางเทคโนโลยีสารสนเทศ ระดับสากล ประจําปี 2561 "2018 Global IT Challenge for Youth with Disabilities” โดยแบ่งการแข่งขันเป็น 4 ประเภท ได้แก่ 1)eTool challenge 2) eLifeMap challenge 3) eContent challenge และ 4)eCreative challenge และในวันนี้ กระทรวง พม. โดย พก. จึงได้จัดพิธีให้โอวาทแก่คณะเยาวชนพิการไทยที่เข้าเยี่ยมคารวะก่อนเดินทางไปเข้าร่วมแข่งขันดังกล่าว พร้อมมอบทุนสนับสนุน เพื่อเป็นการสร้างขวัญและกําลังใจแก่คณะเยาวชนพิการไทยดังกล่าว จํานวน 8 คน ประกอบด้วย 1) นางสาวนภัทร ประวิทย์ชาติ อายุ 19 ปี พิการทางการเคลื่อนไหวหรือทางร่างกาย จากวิทยาลัยเทคโนโลยีพระมหาไถ่พัทยา 2) นายธนกฤต ตาสุขะ อายุ 18 ปี พิการทางการเคลื่อนไหวหรือทางร่างกาย จากโรงเรียนศรีสังวาล จังหวัดเชียงใหม่ 3) นายพงษ์พิทักษ์ ไขรัมย์ อายุ 20 ปี พิการ ทางสติปัญญา จากโรงเรียนนครราชสีมาปัญญานุกูล จังหวัดนครราชสีมา 4) นายธฤต ไพบูลย์วุฒิโชค อายุ 21 ปี พิการ ทางสติปัญญา จากศูนย์พัฒนาเด็กพิเศษพระมหาไถ่ 5) นางสาวศุภากร ชันษา ชันษา อายุ 18 ปี พิการทางการได้ยินหรือสื่อความหมาย จากศูนย์พัฒนาศักยภาพและอาชีพคนพิการบ้านศรีวนาไล จังหวัดอุบลราชธานี 6) นางสาวบัวชมพู ศรีวิรัช อายุ 19 ปี พิการทางการได้ยินหรือสื่อความหมาย จากโรงเรียนเศรษฐเสถียรในพระราชูปถัมภ์ 7) นายบุญเหลือ อินมา อายุ 19 ปี พิการทางการเห็น จากโรงเรียนสอนคนตาบอดภาคเหนือ ในพระราชูปถัมภ์ จังหวัดเชียงใหม่ และ 8) นายเจษฎาพร สิงห์ชา อายุ 15 ปี พิการทางการเห็น จากโรงเรียนสอนคนตาบอดกรุงเทพ อีกทั้งคณะเจ้าหน้าที่ที่เกี่ยวข้อง รวมจํานวนทั้งสิ้น 15 คน นอกจากนี้ ยังได้รับการสนับสนุนค่าใช้จ่ายจากองค์กร Rehabilitation International Korea (RI Korea) สาธารณรัฐเกาหลี รัฐบาลของสาธารณรัฐอินเดีย และกองทุนส่งเสริมและพัฒนาคุณภาพชีวิตคนพิการ
"การแข่งขันความท้าทายด้านเทคโนโลยีสารสนเทศครั้งนี้ ตนหวังว่าเป็นโอกาสอันดีของคณะเยาวชนพิการไทย พร้อมด้วยคณะเจ้าหน้าที่ จะได้เสริมสร้างศักยภาพทางด้านความคิดสร้างสรรค์และพัฒนานวัตกรรมใหม่ๆ เพื่อให้เยาวชนพิการสามารถเข้าถึงเทคโนโลยีสารสนเทศและข้อมูลข่าวสารในสังคมได้มากยิ่งขึ้น เพื่อพัฒนาคุณภาพชีวิตที่ดี โดยขอให้แสดงความสามารถและศักยภาพในการแข่งขันอย่างเต็มที่ จนประสบความสําเร็จ และนําชื่อเสียงกลับสู่ประเทศไทยได้อย่างเต็มภาคภูมิ อีกทั้งได้นําประสบการณ์จากการแข่งขันครั้งนี้ มาใช้ประโยชน์ในการสร้างสรรค์และพัฒนาศักยภาพของแต่ละบุคคล ซึ่งสิ่งที่สําคัญคือต้องมีความซื่อสัตย์ สุจริต เคารพในกติกา การรู้แพ้ รู้ชนะ มีน้ําใจให้กันและกัน และสร้างมิตรภาพที่ดีต่อเพื่อนเยาวชนพิการจากประเทศอื่นๆ ทั่วโลก ทั้งนี้ กระทรวง พม. พร้อมให้การสนับสนุนเยาวชนพิการทุกคนในระดับนานชาติอย่างเต็มที่และต่อเนื่องต่อไป”พลเอก อนันตพรกล่าวในตอนท้าย